KOMISSION TÄYTÄNTÖÖNPANOASETUS (EU) 2020/1825,

annettu 2 päivänä joulukuuta 2020,

täytäntöönpanoasetuksen (EU) 2019/2072 7 ja 8 artiklan muuttamisesta tiettyjen kasvien, kasvituotteiden tai muiden tavaroiden tuomista unionin alueelle tai siirtämistä siellä koskevien väliaikaisten toimenpiteiden osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvintuhoojien vastaisista suojatoimenpiteistä 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 40 artiklan 2 kohdan ja 41 artiklan 2 kohdan,

sekä katsoo seuraavaa:

(1) Komission täytäntöönpanoasetuksen (EU) 2019/2072 (2) 7 artiklassa, luettuna yhdessä kyseisen asetuksen liitteen VI kanssa, vahvistetaan asetuksen (EU) 2016/2031 40 artiklan 2 kohdassa tarkoitettu luettelo kasveista, kasvituotteista ja muista tavaroista, joiden tuominen unionin alueelle on kielletty, sekä kolmansista maista, kolmansien maiden ryhmistä tai kolmansien maiden tietyistä alueista, joihin kieltoa sovelletaan.

(2) Täytäntöönpanoasetuksen (EU) 2019/2072 8 artiklan 1 kohdassa, luettuna yhdessä kyseisen asetuksen liitteen VII kanssa, vahvistetaan asetuksen (EU) 2016/2031 41 artiklan 2 kohdassa tarkoitettu luettelo kasveista, kasvituotteista ja muista tavaroista, jotka ovat peräisin kolmansista maista, sekä niiden tuomista unionin alueelle koskevista erityisistä vaatimuksista.

(3) Lisäksi täytäntöönpanoasetuksen (EU) 2019/2072 8 artiklan 2 kohdassa, luettuna yhdessä kyseisen asetuksen liitteen VIII kanssa, vahvistetaan asetuksen (EU) 2016/2031 41 artiklan 2 kohdassa tarkoitettu luettelo kasveista, kasvituotteista ja muista tavaroista, jotka ovat peräisin unionin alueelta, sekä niiden siirtämistä unionin alueella koskevista erityisistä vaatimuksista.

(4) Täytäntöönpanoasetuksen (EU) 2019/2072 hyväksymisen jälkeen on käynyt selväksi, että tietyissä poikkeustapauksissa on tarpeen hyväksyä asetuksen (EU) 2016/2031 28 artiklan 1 kohdan, 30 artiklan 1 kohdan, 40 artiklan 2 kohdan, 41 artiklan 2 kohdan, 42 artiklan 3 ja 4 kohdan tai 49 artiklan 1 kohdan nojalla tiettyjä täytäntöönpanosäädöksiä, joissa kielletään väliaikaisesti tiettyjen kasvien, kasvituotteiden tai muiden tavaroiden tuominen unionin alueelle tai siirtäminen siellä tai asetetaan tätä koskevia erityisiä vaatimuksia, jotta voidaan puuttua joihinkin sellaisiin kansanterveysriskeihin, joita ei ole arvioitu riittävästi. Näin kyseisiä kansanterveysriskejä, joita mainituilla kielloilla tai erityisillä vaatimuksilla pyritään torjumaan, voidaan arvioida tarkemmin niiden kasvinterveydellisen aseman määrittämiseksi.

(5) Sen vuoksi täytäntöönpanoasetuksen (EU) 2019/2072 7 ja 8 artiklassa olisi säädettävä, että kyseisiä kieltoja tai erityisiä vaatimuksia on sovellettava, sanotun kuitenkaan rajoittamatta tällaisten säädösten soveltamista.

(6) Sen vuoksi täytäntöönpanoasetusta (EU) 2019/2072 olisi muutettava.

(7) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2019/2072 muuttaminen Muutetaan täytäntöönpanoasetus (EU) 2019/2072 seuraavasti: 1) Lisätään 7 artiklaan kohta seuraavasti: ”Ensimmäistä kohtaa sovelletaan rajoittamatta sellaisten säädösten soveltamista, joissa asetetaan kieltoja, jotka ovat luonteeltaan väliaikaisia, jotka on hyväksytty asetuksen (EU) 2016/2031 40 artiklan 2 kohdan, 42 artiklan 3 kohdan tai 49 artiklan 1 kohdan nojalla ja jotka koskevat tiettyjen kasvien, kasvituotteiden tai muiden tavaroiden tuomista unioniin, jotta voidaan puuttua tiettyihin kansanterveysriskeihin, joita ei ole vielä arvioitu kokonaisuudessaan.” 2) Muutetaan 8 artikla seuraavasti: a) lisätään 1 kohtaan alakohta seuraavasti: ”Ensimmäistä alakohtaa sovelletaan rajoittamatta sellaisten säädösten soveltamista, joissa asetetaan erityisiä vaatimuksia, jotka ovat luonteeltaan väliaikaisia, jotka on hyväksytty asetuksen (EU) 2016/2031 41 artiklan 2 kohdan, 42 artiklan 4 kohdan tai 49 artiklan 1 kohdan nojalla ja jotka koskevat tiettyjen kasvien, kasvituotteiden tai muiden tavaroiden tuomista unioniin, jotta voidaan puuttua tiettyihin kansanterveysriskeihin, joita ei ole vielä arvioitu kokonaisuudessaan.” b) lisätään 2 kohtaan alakohta seuraavasti: ”Ensimmäistä alakohtaa sovelletaan rajoittamatta sellaisten säädösten soveltamista, joissa asetetaan erityisiä vaatimuksia, jotka ovat luonteeltaan väliaikaisia, jotka on hyväksytty asetuksen (EU) 2016/2031 28 artiklan 1 kohdan, 30 artiklan 1 kohdan, 41 artiklan 2 kohdan, 42 artiklan 4 kohdan tai 49 artiklan 1 kohdan nojalla ja jotka koskevat tiettyjen kasvien, kasvituotteiden tai muiden tavaroiden siirtämistä unionin alueella, jotta voidaan puuttua tiettyihin kansanterveysriskeihin, joita ei ole vielä arvioitu kokonaisuudessaan.”

2 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä joulukuuta 2020. Komission puolesta Ursula VON DER LEYEN Puheenjohtaja

(1) Euroopan parlamentin ja neuvoston asetus (EU) 2016/2031, annettu 26 päivänä lokakuuta 2016, kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta (EUVL L 317, 23.11.2016, s. 4).

(2) Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).